ওমানের বিরুদ্ধে লড়ে জিতল ভারত

ওয়েব ডেস্ক: এশিয়া কাপে (Asia Cup 2025) গ্রুপ পর্বের শেষ ম্যাচে ওমানের বিরুদ্ধে লড়ে জিতল ম্যান ইন ব্লু (Oman-India)। এই ম্যাচে টসে জিতে শুরুতে ব্যাট করলেও ২০০-র গন্ডি টপকাতে পারেনি ভারত। শেষদিকে মনে হচ্ছিল ম্যাচটা জিতেও যেতে পারে ওমান। হচ্ছে। প্রথমে ব্যাট করে সঞ্জুর পঞ্চাশ রানের সুবাদে ওমানের সামনে ১৮৯ রানের লক্ষ্য দেয় ভারত। ভারতের ১৮৯ রানের জবাবে ওমান থামল ১৬৭ রানে। ২১ রানে জয় পেল ভারত।

টসে জিতে ব্যাটিং নিয়েছিলেন সূর্যকুমার যাদব। সঞ্জু স্যামসনের ৫৬, অভিষেক শর্মার ১৫ বলে ৩৮ রানের ছোট্ট অথচ সাইক্লোনিক ইনিংস, অক্ষর প্যাটেলের ২৬ কিংবা শেষের দিকে তিলক বর্মা ২৯ রান ভারতকে পৌঁছে দিয়েছিল ১৮৮ রানে। এদিন বিশ্রাম নিয়েছিলেন জশপ্রীত বুমরাহ। খেলেননি বরুণ চক্রবর্তীও। তাঁদের জায়গায় দলে সুযোগ পেয়েছিলেন অর্শদীপ সিং, হর্ষিত রানা। দু’জনেই এদিন ছিলেন সাদামাটা।

আরও পড়ুন: পিসিবি’র বিরুদ্ধে দুর্নীতির অভিযোগ তুললেন প্রাক্তন পাক ক্রিকেটার!

জবাবে ব্যাটিং করতে নেমে ভালোই শুরু করেন ওমানের দুই ওপেনার যতিন্দর সিং ও আমির কালিম। সপ্তম ওভারে স্কোর ৫০ ছাড়িয়ে যায় রান। সবচেয়ে বড় কোথা উইকেট হারায়নি তারা। তবে, নবম ওভারে কুলদীপ যাদব প্রথমে ব্যাট করে যতিন্দর সিংকে ৩২ রানে আউট করেন। কলিম মাত্র ৩৮ বলে তার পঞ্চাশ রান করেন এবং মির্জাও হাফ সেঞ্চুরি করেন। আউট হন ৫১ রান করে। ভারতীয় বোলাররা উইকেট পেতে লড়াই করতে হয়েছে। শেষ ওভারে বিনায়ক শুক্লাকে ফিরিয়ে ক্রিকেটের সংক্ষিপ্ত ফরম্যাটে প্রথম ভারতীয় বোলার হিসাবে ১০০ উইকেট নিলেন অর্শদীপ। ৬৪টি টি-টোয়েন্টি ম্যাচে এই কৃতিত্ব অর্জন করলেন তিনি। শেষমেশ ১৬৭ রানে থেমে গেল ওমানের ইনিংস। ভারত জিতল ২১ রানে। রবিবার সুপার ফোরের ম্যাচে ভারতের সামনে পাকিস্তান।

অন্য খবর দেখুন